এছাড়া আরো অনেক (ছোটখাট) লোকাচার পালিত হয়। প্রবন্ধের বিস্তার ভয়ে অতিসংক্ষেপে যেগুলি আলোচিত হল – ১ দেবতাকে ভোগ নিবেদন শাস্ত্রীয় বিধি অনুসারে হলেও দুর্গাপূজায় অনেকস্থানেই দেবীকে ভোগউৎসর্গ করা হয় সম্পূর্ণ লৌকিক মতে। যেমন বিষ্ণুপুরের ভট্টাচার্য বাড়িতে পান্তাভাত, পোড়া চেং মাছ, জামিরের রস ও লবণ সহযোগে ভোগ দেওয়া হয়। কলকাতার শোভাবাজার রাজবাড়ির পূজায় দশমীতে দেবীকে পান্তাভাত ও কচুশাকের ভোগ নিবেদন হয়। দশমীতে কন্যা পতিগৃহে দুরদেশ যাত্রা করবে তাই তার নারীর শীতল রাখতে এই ব্যবস্থা । ২। দশমীতে দেবীর দর্পণ বিসর্জনের পর (একটি মালমায় হলুদ খোলা জলে ধান দুর্বা মিশ্রিত করে দর্পনে দেবীর প্রতিবিম্বিত অবস্থায় দর্পনটিকে হলুদ জলে নিমজ্জন) উক্ত হলুদ জলে হাত ডোবালে মহিলাদের রঞ্জন বিদ্যার উন্নতি ও সুনাম হবে- এমনই লোকবিশ্বাস। ৩. সন্ধিপূজার ঘাটালের বরদার বিশালাক্ষী দেবীর মন্দিরে পাশাপাশি রাখা দুটি মোমবাতির শীর্ষ এক হয় সন্ধীক্ষণ নির্ণয় ৪. সন্ধিপূজায় ১০৮ পদ্ম নিবেদন প্রসঙ্গে রামচন্দ্রে কিংবদন্তীটি ও লৌকিক ৫. বিসর্জনের সময় পরস্পরের গায়ে জলকাদা করা আদিম শবরজাতির জনপ্রিয় লোকউৎসব ছিল। অনুসন্ধানে করলে এমন আরো বহু লোকাচারের সন্ধান মিলবে।